Man sterf ná trein hom tref | Maroela Media
'n Man, vermoedelik in sy 20's, is Vrydagmiddag dood toe 'n trein hom in Putfontein, Gauteng, getref het.
"Die voorval het ongeveer 4 km van die N12 Etwatwa-afrit plaasgevind," het Russel Meiring, woordvoerder van ER24, gesê. "Trein-owerhede het ER24 na die toneel ontbied."
Volgens Meiring het die man op die spoor gelê toe paramedici by die toneel opgedaag het. "Hy het ongelukkig reeds aan sy beserings beswyk. Niks kon meer vir hom gedoen word nie en hy is op die toneel dood verklaar," het hy gesê.